[pic] | ЕВРОПЕЙСКА КОМИСИЯ |

Брюксел, 23.9.2010

COM(2010) 502 окончателен

ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И ДО СЪВЕТА

ТРЕТИ ФИНАНСОВ ДОКЛАД НА КОМИСИЯТАДО ЕВРОПЕЙСКИЯ ПАРЛАМЕНТ И ДО СЪВЕТАотносно ЕВРОПЕЙСКИЯ ФОНД ЗА ГАРАНТИРАНЕ НА ЗЕМЕДЕЛИЕТОФИНАНСОВА ГОДИНА 2009SEC(2010) 1098

СЪДЪРЖАНИЕ 1. БЮДЖЕТНА ПРОЦЕДУРА 4 1.1. Предварителен проектобюджет за 2009 г. 4 1.2. Проектобюджет за 2009 г. 4 1.3. Писмо за внасяне на корекции за 2009 г. 4 1.4. Приемане на бюджета за 2009 г. 4 1.5. Коригиращ бюджет № 8/2009 4 1.6. Коригиращ бюджет № 10/2009 5 1.7. Целеви приходи, предназначени за ЕФГЗ 5 1.8. Временни суми за преструктуриране на захарната промишленост 6 1.9. Дял на бюджета на ЕФГЗ в общия бюджет на ЕС 6 2. КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ 7 2.1. Управление на бюджетните кредити 7 2.1.1. Налични бюджетни кредити за бюджетната 2009 година: 7 2.1.2. Усвояване на наличните бюджетни кредити за бюджетната 2009 година: 9 2.1.3. Изпълнение на бюджета — разходи под пряко управление, извършени от Комисията 9 2.1.4. Месечни плащания в полза на държави-членки 10 2.1.4.1. Месечни плащания за покриване на разходите 10 2.1.4.2. Решения относно месечни плащания за 2009 г. 10 3. ИЗПЪЛНЕНИЕ НА БЮДЖЕТА НА ЕФГЗ ЗА 2009 г. 10 3.1. Въведение 10 4. КОМЕНТАРИ ОТНОСНО ИЗПЪЛНЕНИЕТО НА БЮДЖЕТА ЗА СЕЛСКОТО СТОПАНСТВО 11 4.1. Глава 05 02: Интервенции на селскостопанските пазари 11 4.1.1. Въведение 11 4.1.2. Зърнени култури 11 4.1.3. Хранителни програми 11 4.1.4. Плодове и зеленчуци 11 4.1.5. Продукти на лозаро-винарския сектор 12 4.1.6. Мляко и млечни продукти 12 4.2. Глава 05 03: Преки помощи 12 4.3. Глава 05 07: Одит на селскостопанските разходи 12 4.3.1. Статия 05 07 01: Контрол на селскостопанските разходи 12 5. ИЗПЪЛНЕНИЕ НА ЦЕЛЕВИТЕ ПРИХОДИ 13 5.1. Целеви приходи, предназначени за ЕФГЗ 13 5.2. Целеви приходи, отнасящи се за временни суми за преструктуриране на захарната промишленост 13 5.3. Фонд за преструктуриране на захарната промишленост 13 6. РАЗПРЕДЕЛЕНИЕ ПО ВИДОВЕ РАЗХОДИ 13 Приложение 1 БЮДЖЕТНА ПРОЦЕДУРА ЗА 2009 г. — Бюджетни кредити за поети задължения по линия на ЕФГЗ Приложение 2 Дял на бюджета на ЕФГЗ в бюджета на ЕС за периода 2003—2009 г. Приложение 3 Анализ на изпълнението на бюджета на ЕФГЗ — 2009 бюджетна година ПРИЛОЖЕНИЕ 4-I Анализ на изпълнението на бюджета на ЕФГЗ — 2009 бюджетна година Целеви приходи. C4 Приложение 4-II Анализ на изпълнението на бюджета на ЕФГЗ — 2009 бюджетна година Целеви приходи. C5 Приложение 5 Изпълнение на бюджета на ЕФГЗ по статии и държави-членки — 2009 бюджетна година Приложение 6 Динамика на разпределение на разходите на ЕФГЗ — бюджетни години 2004—2009 Забележка: Настоящият доклад е придружен от подробен работен документ на Комисията. Пълният текст на настоящия работен документ (на английски език) и приложените таблици (на английски език) ще бъдат на разположение и на интернет страницата на ГД „Земеделие и развитие на селските райони“ на уебсайта „Европа“ (http://ec.europa.eu/agriculture/fin/finrep_en.htm). |

БЮДЖЕТНА ПРОЦЕДУРА[1]

Предварителен проектобюджет за 2009 г.

Предварителният проектобюджет за 2009 г. е приет от Комисията и предложен на бюджетния орган на 6 май 2008 г. Предложените бюджетни кредити за поети задължения за Европейския фонд за гарантиране на земеделието (ЕФГЗ) по функция 2 от финансовата рамка за 2007—2013 г., възлизат на42 860,3 млн. EUR.

Проектобюджет за 2009 г.

Съветът прие проектобюджета за 2009 г. през юли 2008 г. Бюджетните кредити по линия на ЕФГЗ бяха намалени с 380,0 млн. EUR спрямо предварителния проектобюджет на42 480,3 млн. EUR.

Писмо за внасяне на корекции за 2009 г.

През октомври 2008 г. Комисията прие писмо за внасяне на корекции № 2 към предварителния проектобюджет за 2009 г., определящо изискванията за бюджетни кредити за поети задължения за ЕФГЗ на 41 579,89 млн. EUR, което е с 1 280,4 млн. EUR по-малко в сравнение с предварителния проектобюджет.

Приемане на бюджета за 2009 г.

Европейският парламент прие бюджета за 2009 г. на сесията си през декември 2008 г.

Одобрените бюджетни кредити за поети задължения за ЕФГЗ възлизаха общо на 41 131,4 млн. EUR, т.е. те бяха с 448,5 млн. EUR по-малко в сравнение с писмото за внасяне на корекции. В рамките на тази обща сума бяха предвидени бюджетни кредити за поети задължения в размер на 3 409,6 млн. EUR за пазарни мерки по глава 05 02, а 37 779,0 млн. EUR бяха предвидени за преки помощи по глава 05 03. Освен това, в бюджета за 2009 г. бяха предвидени бюджетни кредити за поети задължения в размер на 320,7 млн. EUR за област на политиката 17—ветеринарни и фитосанитарни мерки и 29,5 млн. EUR за област на политиката 11—морско дело и рибарство.

За подробности вж. приложение 1.

Коригиращ бюджет № 8/2009

През юни 2009 г. Комисията предложи, а бюджетният орган прие коригиращ бюджет № 8/2009 на бюджетните кредити за поети задължения за 2009 г. като увеличи наличната за ЕФГЗ сума с 49,3 млн. EUR, предназначени за програми за ерадикация на болестите по животните и по-специално за ерадикацията на болестта „син език“, в област на политиката 17—ветеринарни и фитосанитарни мерки.

Коригиращ бюджет № 10/2009

През ноември 2009 г. Комисията предложи, а бюджетният орган прие коригиращ бюджет № 10/2009, с който бюджетните кредити за поети задължения за ЕФГЗ бяха намалени с 135,0 млн. EUR заради участието във финансирането на Европейския план за икономическо възстановяване (ЕПИВ), а бюджетните кредити за плащания за ПИРСР[2] бяха намалени с 111,2 млн. EUR (забележка: ПИРСР се финансира по бившия Европейски фонд за ориентиране и гарантиране на селското стопанство, секция „Гарантиране“).

Целеви приходи, предназначени за ЕФГЗ[3]

В съответствие с член 34 от Регламент (ЕО) № 1290/2005 относно финансирането на Общата селскостопанска политика, сумите, получени от финансови корекции по силата на решения за уравняване по съответствие, от възстановявания вследствие на нередности, както и от налога в сектора на млякото и млечните продукти, се считат за целеви приходи, които се използват за финансиране на разходите по линия на ЕФГЗ. Целевите приходи могат да бъдат използвани, частично или изцяло, за покриване разходите по линия на ЕФГЗ, ако бюджетните кредити, предоставени от бюджетния орган, не са достатъчни за финансиране на разходите, направени от държавите-членки. В случай, че всички или част от тези приходи не бъдат използвани, те ще бъдат автоматично пренесени към следващата бюджетна година с цел финансиране на бюджетните нужди през същата година.

В момента на съставянето на бюджета за 2009 г. бе направена прогноза за приходите — както за сумата, която се очакваше да бъде събрана в хода на бюджетната 2009 година, така и за сумата, която се очакваше да бъде пренесена от бюджетна 2008 година в бюджетната 2009 година. Тази оценка беше взета предвид от бюджетния орган при приемането на бюджета за 2009 година. По-специално:

- приходите от финансови корекции, свързани с уравняване с оглед на съответствието, и от нередности бяха оценени съответно на 600,0 млн. EUR и 105,0 млн. EUR, докато приходите от налога в сектора на млякото и млечните продукти бяха оценени на 337,0 млн. EUR. По този начин общата сума от целевите приходи, която се очаква да постъпи през бюджетната 2009 г., бе оценена на 1 042,0 млн. EUR.

- Сумата на целевите приходи, която се очаква да бъде пренесена от бюджетната 2008 година в бюджетната 2009 година, беше оценена на 1 334,0 млн. EUR.

Общата сума от 2 376,0 млн. EUR беше взета предвид, тъй като Комисията намали поисканите бюджетни кредити за оперативните фондове на организациите на производителите в сектора на плодовете и зеленчуците с 515,0 млн. EUR и тези за схемата за единно плащане с 1 861,0 млн. EUR. След като взе предвид тези суми бюджетният орган отпусна накрая бюджетни кредити в размер на 260,0 млн. EUR и 27 239,0 млн. EUR съответно за тези схеми.

За подробности вж. приложения 4.I и 4.II.

Временни суми за преструктуриране на захарната промишленост[4]

Временните суми за преструктуриране в сектора на захарта, посочени в член 11 от Регламент (ЕО) № 320/2006 на Съвета, се третират като целеви приходи за финансиране на помощта за преструктуриране на захарната промишленост и на други помощи, предвидени от Фонда за преструктуриране на захарната промишленост. За всяка пазарна година, считано от 2006—2007 г. до 2008—2009 г., тези суми са свързани с количествените квоти за захар, инулинов сироп и изоглюкоза, предоставени на операторите във всяка държава-членка, и следва да бъдат изплатени от държавите-членки на Фонда на две вноски, чиито срокове са 31 март и 30 ноември съответно за всяка година.

При съставянето на бюджета за 2009 г., оценката за тези приходи, предвидени за пренасяне в бюджета на ЕС в рамките на годината, възлизаше на 1 742,0 млн. EUR. В същото време се очакваше сумата от 2 006,0 млн. EUR да бъде пренесена от бюджетна 2008 година в бюджетна 2009 година.

За подробности вж. приложения 4.I и 4.II.

Дял на бюджета на ЕФГЗ в общия бюджет на ЕС

Делът на окончателния бюджет на ЕФГЗ (бюджетни кредити за поети задължения) в общия бюджет на ЕС за периода 2003—2009 г. е представен в приложение 2.

КАСОВА ПОЗИЦИЯ И УПРАВЛЕНИЕ НА БЮДЖЕТНИТЕ КРЕДИТИ

Управление на бюджетните кредити

2.1.1. Налични бюджетни кредити за бюджетната 2009 година:

[В EUR] |

Разходна част на бюджета (1) | Бюджетни кредити за поети задължения | Бюджетни кредити за плащания | Приходна част на бюджета (ЦП) (3) | Прогнозни |

1. Първоначални бюджетни кредити за ЕФГЗ | 41 131 356 325 | 41 265 823 325 | 1. Уравняване по съответствие | 600 000 000 |

2. Коригиращи бюджети (2) | -85 660 000 | -246 200 000 | 2. Нередности | 105 000 000 |

3. Окончателни бюджетни кредити за ЕФГЗ, от които: | 41 045 696 325 | 41 021 423 325 | 3. Допълнителен налог от производителите на мляко | 337 000 000 |

3a. Бюджетни кредити за съвместно управление (без ПИРСР (4) ЕС 10) | 40 589 704 325 | 40 589 704 325 | 4. Временни суми за преструктуриране на захарната промишленост (5) | 1 742 000 000 |

3б. Бюджетни кредити за разходи при пряко управление | 455 992 000 | 360 919 000 | Общо прогнозирани ЦП | 2 784 000 000 |

3в. Бюджетни кредити за ПИРСР ЕС 10 (7) | 0 | 70 800 000 |

(1) Бюджетни кредити, вписани в бюджета за 2009 г., като се отчитат целевите приходи, които ще постъпят за 2009 г., и сумите, които се очаква да бъдат пренесени от бюджетна 2008 година в бюджетна 2009 година в съответствие с член 10 от Регламент (ЕО) № 1605/2002 на Съвета. (2) За кредити за поети задължения, коригиращи бюджети № 8 и № 10/2009 предвиждат намаление в размер на 135,0 млн. EUR за ЕПИВ (точка 1.6) и увеличение в размер на 49,3 млн. EUR (точка 1.5) за разходите в област на политиката 17-ветеринарни и фитосанитарни мерки (Генерална дирекция Здравеопазване и потребители“). За бюджетните кредити за плащания коригиращ бюджет № 10/2009 предвижда намаление в размер на 135 млн. EUR в полза на ЕПИВ (точка 1.6) и в размер на 111,2 млн. EUR за ПИРСР — бивш Европейски фонд за ориентиране и гарантиране на земеделието, секция „Гарантиране“ (бивш ФЕОГА). (3) ЦП: Целеви приходи, които се очаква да постъпят. Не са вписани суми от приходи в ред приходи (p.m.)[5], но прогнозираната сума е посочена в коментарите по бюджетните редове. (4) ПИРСР: Преходен инструмент за развитие на селските райони за ЕС 10. (5) Този приход се използва като бюджетни кредити за плащане на помощите за фонда за преструктуриране на захарната промишленост. (6) 80% от кредитите за поети задължения се отнасят до разходи в област на политиката 17-ветеринарни и фитосанитарни мерки (Генерална дирекция „Здравеопазване и потребители“). Останалата част се разпределя по равно между област на политиката 05-Земеделие и развитие на селските райони (Генерална дирекция „Земеделие и развитие на селските райони“) и област на политиката 11-морско дело и рибарство (Генерална дирекция „Морско дело и рибарство“). Плащанията за Генерална дирекция „Морско дело и рибарство“ включват 1,8 млн. EUR, пренесени от други позиции на област на политиката 11-морско дело и рибарство. (7) В края на годината началните бюджетни кредити за плащания в размер на 182 млн. EUR бяха намалени на 70,8 млн. EUR след коригиращ бюджет № 10/2009. |

2.1.2. Усвояване на наличните бюджетни кредити за бюджетната 2009 година:

[В EUR]

Усвояване на бюджетните кредити за поети задължения | Усвояване на бюджетните кредити за плащания |

Съвместно управление (без ПИРСР ЕС 10) (1): | 46 024 783 279,92 | 46 024 783 279,92 |

Разходи при пряко управление | 444 795 087,91 | 270 611 015,99 |

ПИРСР ЕС 10 | 0,00 | 67 170 526,24 |

Общо (включително Фонд за преструктуриране на захарната промишленост) (2) Фонд за преструктуриране на захарната промишленост Общо (без Фонда за преструктуриране на захарната промишленост) | 46 469 578 367,83 3 017 689 890,69 43 451 888 477,14 | 46 362 564 822,15 3 017 689 890,69 43 344 874 931,46 |

(1) Суми, за които е поето задължение. Поети задължения и плащания минус получени целеви приходи: 43 197 343 784,95 EUR.

(2) С добавянето на сума в размер на 2 165 546,21 EUR (във връзка с изпълнението на целевите приходи за преки разходи, които не са взети предвид) изпълнението е в размер на 46 471 743 914,04 EUR за кредити за поети задължения (ЕФГЗ + Фонд за преструктуриране на захарната промишленост). Нетната сума след изваждане на сумите, отговарящи на Фонда за преструктуриране на захарната промишленост, е 43 454 054 023,35 EUR.

За бюджетната 2009 година действително усвоените бюджетни кредити за поети задължения възлизат на 46 469 578 368 EUR, а действително усвоените бюджетни кредити за плащания възлизат на 46 362 564 822 EUR.

2.1.3. Изпълнение на бюджета — разходи под пряко управление, извършени от Комисията

В EUR

Разходи при пряко управление | Бюджетни кредити за поети задължения | Отмяна на поети задължения | Бюджетни кредити за плащания | Преноси към 2010 г. (1) |

Бюджетни кредити | 455 992 000,00 | - | 360 919 000,00 | - |

Изпълнение | 444 795 087,91 | - | 270 611 015,99 | 31 370 402,92 |

Освободени бюджетни кредити | 11 196 912,09 | - | 90 307 984,01 | - |

(1) Пренасяне към 2010 г. единствено на едногодишни бюджетни кредити |

Кредити за поети задължения в размер на 456 млн. EUR бяха предвидени за разходи при пряко управление в бюджета за 2009 г. През 2009 г. бе поето задължение за сума в размер на 444,8 млн. EUR. Остатъкът от тези бюджетни кредити — 11,2 млн. EUR — беше освободен.

80 % от кредитите за поети задължения се отнасят до разходи в област на политиката 17-ветеринарни и фитосанитарни мерки. Останалата част се разпределя по равно между област на политиката 05-Земеделие и развитие на селските райони и област на политиката 11-Морско дело и рибарство.

2.1.4. Месечни плащания в полза на държави-членки

2.1.4.1. Месечни плащания за покриване на разходите

В член 15 от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика[6] е посочено, че „ Комисията извършва месечни плащания… за възстановяване на разходите, извършени от разплащателните агенции на държавите-членки през референтния месец “. Месечните плащания се правят за всяка държава-членка най-късно на третия работен ден от втория месец, следващ този, през който са извършени разходите.

Месечните плащания представляват възстановяване на вече извършени нетни разходи (след приспадане на приходите) и се предоставят въз основа на месечни декларации, изпращани от държавите-членки[7]. Ежемесечното отразяване на разходите и приходите се подлага на проверки и корекции въз основа на подробна декларация[8]. Освен това тези плащания ще бъдат финализирани след проверката по време на следващите бюджетни периоди в рамките на решенията за уравняване на сметките.

Плащанията, извършени от държавите-членки от 16.10.2008 г. до 15.10.2009 г., са покрити от системата за месечни плащания. За останалите плащания Комисията осъществява преки плащания за ограничен брой мерки.

Общата нетна сума на осъществените месечни плащания за финансовата 2009 година е 43 197 343 784,95 EUR.

2.1.4.2. Решения относно месечни плащания за 2009 г.

За финансовата 2009 година Комисията прие дванадесет решения за месечни плащания. Освен това през декември 2009 г. беше прието допълнително месечно плащане, коригиращо вече отпуснатите спрямо общия размер на разходите за същата година.

ИЗПЪЛНЕНИЕ НА БЮДЖЕТА НА ЕФГЗ ЗА 2009 г.

Въведение

Селскостопанската 2009 година беше белязана от забележителен спад в цените на селскостопанските продукти както в ЕС, така и на световните пазари, особено в сектора на млякото и млечните продукти. Трудното положение на земеделските пазари бе допълнително утежнено от световната финансова криза и от общите отрицателни икономически перспективи. Тези промени повлияха както на равнището на разходите на ЕФГЗ, така и на усвояването на наличните бюджетни кредити в някои части от бюджета.

Изпълнението на бюджета възлезе на 43 454,1 млн. EUR. Тези разходи бяха финансирани от първоначалните бюджетни кредити, като беше използван целият размер на целевите приходи (в размер на 1 474,1 млн. EUR), пренесени от 2008 година, и част от постъпилите през 2009 година целеви приходи (възлизащи на 944,5 млн. EUR от общо 1 086,0 млн. EUR). В рамките на област на политиката 05-Селско стопанство и развитие на селските райони разходите за пазарни мерки възлязоха на 3 987 млн. EUR, а за преки помощи — на 39 113,9 млн. EUR, като и в двата сектора бяха превишени одобрените бюджетни кредити. Това привидно надхвърляне на бюджета бе отчасти покрито от прехвърляне на бюджетни кредити от други позиции на бюджета и отчасти от приходите, предназначени за бюджета на ЕФГЗ.

Освен това горепосочената сума на общото изпълнение включва разходите за мерки в подкрепа на пазарите на риба и рибни продукти (област на политиката 11) в размер на 29,4 млн. EUR, както и тези за ветеринарните и фитосанитарните мерки (област на политиката 17) в размер на 364,3 млн. EUR. (забележка: за подробности вж. приложение 3). Приложение 5 представя разпределението на разходите на ЕФГЗ по статии и по държави-членки.

КОМЕНТАРИ ОТНОСНО ИЗПЪЛНЕНИЕТО НА БЮДЖЕТА ЗА СЕЛСКОТО СТОПАНСТВО

Кратък коментар на изпълнението на бюджетните кредити за селското стопанство е представен по-долу на базата на информация, включена в приложение 3.

Глава 05 02: Интервенции на селскостопанските пазари

Въведение

Общите плащания за тази част от бюджета възлязоха на 3 987,0 млн. EUR и бяха финансирани от одобрените бюджетни кредити на бюджета в размер на EUR 3 287,7 млн. EUR и от целеви приходи в размер на 702,0 млн. EUR.

Зърнени култури

Надхвърлянето на бюджета в сектора се дължи главно на факта, че интервенционните запаси се увеличиха от около 0,047 млн. тона в началото на годината на около 1,56 млн. тона в края на годината.

Хранителни програми

По отношение на раздаването на земеделски продукти на нуждаещите се лица, наблюдаваното неусвояване се дължи на административни трудности при някои държави-членки, които са им попречили да осъществят всички покупки на пазара за различните продукти, предвидени в плана за раздаване на храна за 2009 г. Следва също да се отбележи, че предвидената в бюджета сума нарасна на 500 млн. EUR за 2009 г.

Плодове и зеленчуци

Привидното надхвърляне на бюджета в сектора е от техническо естество — финансирането на част от разходите с целеви приходи в размер на 413,4 млн. EUR за оперативните фондове на организациите на производители и чрез увеличението на плащанията, извършени от държавите-членки за помощи за предварително признати групи производители.

Продукти на лозаро-винарския сектор

Основните мерки, финансирани в този сектор, са националните програми за подпомагане и схемата за изкореняване. По отношение на националните програми за подпомагане, държавите-членки постигнаха задоволителна степен на изпълнение на тези програми с оглед на факта, че това е първата година от прилагането им. Що се отнася до схемата за изкореняване, заявленията за помощи са били много повече, което е довело до по-високи разходи от страна на държавите-членки в сравнение с бюджетните кредити, предвидени в бюджета.

Мляко и млечни продукти

За да противодейства на трудното положение на пазара в сектора на млякото и млечните продукти, Комисията въведе отново възстановяванията при износ през януари 2009 г. Освен това значителни количества обезмаслено мляко на прах и масло са били изкупени за публично складиране и съответният период за изкупуване е бил удължен след нормалния срок от 31 август. Бюджетът за 2009 г. е бил изготвен през септември 2008 г. и затова не е предвиждал средства за тези операции, в резултат на което разходите в този сектор надвишават съответните бюджетни кредити.

Глава 05 03: Преки помощи

Одобрените бюджетни кредити за тази глава от бюджета възлизат на 37 779,0 млн. EUR, докато плащанията възлизат на приблизително 39 113,9 млн. EUR. Това привидно надхвърляне на бюджета е било главно по вина на схемата за единно плащане (бюджетните кредити за плащания бяха намалени, за да се отчетат целевите приходи) и бе отчасти покрито от прехвърляне на кредити от други бюджетни позиции и отчасти от приходите, предназначени за тази схема в бюджета за 2009 г.

Глава 05 07: Одит на селскостопанските разходи

Статия 05 07 01: Контрол на селскостопанските разходи

Тази статия включва главно сумите за финансиране на бюджета на ЕФГЗ чрез корекции в резултат на уравняване по съответствие и от неспазване на сроковете за плащания към бенефициерите. Общият размер на тези корекции възлезе на –115,1 млн. EUR. Бюджетните кредити, одобрени от бюджетния орган, възлязоха на –490,0 млн. EUR за тези корекции. Комисията приключи тази сметка чрез прехвърляне на бюджетни кредити в размер на 375,1 млн. EUR от целевите приходи, постъпили в хода на бюджетната 2009 година на ЕФГЗ.

ИЗПЪЛНЕНИЕ НА ЦЕЛЕВИТЕ ПРИХОДИ

Целеви приходи, предназначени за ЕФГЗ

Действително пренесените от 2008 г. в 2009 г. целеви приходи възлязоха на 1 474,1 млн. EUR и, в съответствие с член 10 от Финансовия регламент, бяха изцяло усвоени за финансиране на разходите на 2009 бюджетна година. В тази сума се включват разходи в размер на 343,8 млн. EUR за оперативните фондове на организациите на производителите и 1 130,4 млн. EUR за схемата за единно плащане .

Постъпилите през 2009 г. целеви приходи бяха в размер на 1 086,0 млн. EUR. Част от този целеви приход в размер на 944,7 млн. EUR е бил използван за покриване на разходи, направени в рамките на годината, а остатъкът в размер на 141,5 млн. EUR е бил автоматично пренесен към бюджета за 2010 г. за финансиране на бюджетните нужди за същата година.

За подробности вж. приложения 4.I и 4.II.

Целеви приходи, отнасящи се за временни суми за преструктуриране на захарната промишленост

Общият размер на целевите приходи, прехвърлени от държавите-членки през 2009 г., е в размер на 1 742,0 млн. EUR. Освен това целевите приходи, пренесени от 2008 г. към 2009 г., са били в размер на 2 044,6 млн. EUR. Следователно общите целеви приходи, налични в бюджета на ЕС за 2009 г. под формата на временни суми за преструктуриране, достигнаха 3 786,0 млн. EUR. Към момента, след направените плащания на помощи по линия на Фонда за преструктуриране на захарната промишленост, салдото на временните суми за преструктуриране възлиза на 768,3 млн. EUR и ще бъде пренесено към 2010 г.

За подробности вж. точка 5.3 и приложения 4.I и 4.II.

Фонд за преструктуриране на захарната промишленост

През бюджетната 2009 година държавите-членки са изплатили общо за помощи за преструктурирания сектор на захарната промишленост, за помощи с цел диверсификация, както и за помощи за рафиниране на захар приблизително 3 017,7 млн. EUR. Тези помощи бяха изплатени от горепосочените приходи от временни суми за преструктуриране в сектора на захарта.

За подробности вж. приложения 4.I и 4.II.

РАЗПРЕДЕЛЕНИЕ ПО ВИДОВЕ РАЗХОДИ

Общите разходи по линия на ЕФГЗ възлизат на 43 454,1 млн. EUR (без Фонда за преструктуриране на захарната промишленост). По-долу са представени тези разходи, разпределени по основни категории, заедно с техния дял в общите разходи по линия на ЕФГЗ за 2009 г.:

Складиране

Разходите за складиране възлизат на 173,4 млн. EUR, т.е. 0,04 % от общите разходи. Основните продукти, във връзка с които са осъществени разходите, са продукти от сектора на зърнените култури, лозаро-винарския сектор, сектора на млякото и млечните продукти и този на свинското месо.

Възстановяване при износ

Разходите за възстановявания при износ възлизат на 649,5 млн. EUR, т.е. 1,50 % от общите разходи.

Други пазарни мерки

Другите разходи по пазарни мерки възлизат на 3 085,6 млн. EUR, т.е. 7,10 % от общите разходи за годината. Тази категория обхваща разходи, свързани основно с пазарите на зърнени култури, плодове и зеленчуци, вино, мляко и млечни продукти, говеждо и телешко месо, свинско месо, както и с хранителните програми. Тя включва и част от корекциите вследствие одита на разходите за селско стопанство.

Преки помощи

Разходите за преки помощи възлизат на 39 113,9 млн. EUR, т.е. 90,01 % от общите разходи.

Преки разходи

Тези разходи в размер на 447,0 млн. EUR, т.е. 1,03 %, са били направени пряко от Комисията и са обхващали най-вече разходите за ветеринарни мерки, както и за системата за земеделска счетоводна информация и проучвания на структурата на земеделските стопанства.

Развитие на селските райони

В бюджета за 2009 г. не са предвидени бюджетни кредити за секция „Гарантиране“ на бившия ФЕОГА[9]. Същевременно държавите-членки декларираха възстановявания на изплатени преди това суми в размер на –13,3 млн. EUR.

Динамиката на това разпределение по вид на разходите за периода 2004―2009 г. е представена в приложение 6.

[pic]

[pic]

[pic]

[pic]

[pic]

[pic]

[pic]

[1] Тази процедура е представена в приложение 1.

[2] ПИРСР: Преходен инструмент за развитие на селските райони за ЕС 10

[3] Тези суми не са вписани в бюджетните редове „Приходи“ (статия 670 за целевите приходи, предназначени за ЕФГЗ), но те се споменават в коментарите по бюджетните редове относно тази статия.

[4] Тези суми не са вписани в бюджетните редове „Приходи“ (статия 680 за временните суми за преструктуриране в сектора на захарта), но те се споменават в коментарите по бюджетните редове относно тази статия.

[5] p.m.: „pour mémoire“.

[6] OВ L 209, 11.8.2005 г., стр. 1.

[7] Тези месечни декларации за разходите се изпращат от държавите-членки с декларацията на 10-то число на месец N+1.

[8] Подробните декларации се изпращат всеки месец от държавите-членки (под формата на таблица 104) на 20-то число на месец N+1.

[9] Развитие на селските райони, финансирано по линия на бившия Европейски фонд за ориентиране и гарантиране на селското стопанство, секция „Гарантиране“ — програмен период 2000—2006 г.